Управата на Костурскиот округ во Костур
**Костур** или **Костурски округ** (грчки: *Περιφερειακή Ενότητα Καστοριάς)*, *Перiферејаки енотита Касторјас*) — округ во областа Западна Македонија, денес Грција. Сместена е во северозападниот дел на Егејска Македонија и се состои од три општини: Костур, Нестрам и Рупишта. Администратицен центар е градот Костур. Општините се сочинети од вкупно 15 општински единици, составени од поголем број села.

Географија
----------

Костурскиот округ се граничи со окрузите Леринскиот на север, Кожанскиот на исток и југ, Гребенскиот на југ, Јанинскиот на југозапад и со албанскиот округ Девол на запад.

Подрачјето на Костур е претежно планинско, со изразено континентална клима, што значи дека има студени зими и топли лета.

Во средината на округот се наоѓа Костурската Котлина со убавото Костурско Езеро, на кое се наоѓа и самиот град Костур. Од северозапад, котлината е ограничена од планината Орлово, која го дели Костурско од подрачјето на Девол во Албанија и грчкиот дел на Мала Преспа — општината Општина Преспа. На североисток е Нередска Планина (Вич), која пак го дели Костурското од Леринското Поле. На исток планината Мурик е границата со Кајларското Поле. На запад планината Грамошта и на југозапад планината Горуша го делат Костурско и воопшто Егејска Македонија од Епир и областа Колоња во Албанија. На југ котлината е релативно отворена по долината на Бистрица кон Гребенско.

Географската граница меѓу Македонија и Епир не се совпаѓа точно со административната граница на округот — дел од селата Нестрамско географски припаѓаат на Епир, но административно се водат под Костур.

Најважни реки што се слеваат во Костурско се Бистрица и нејзината западна притока Белица. Во Грција, Белица се смета за почеток на Бистрица.

Во Костурско има четири јасно издвоени историско-географски области: Корешта, Костенарија, Пополе и Нестрамско.

Главна патна магистрала е GR-15, која оди во правец север-југ и го поврзува Костур со Лерин на север и со магистралата „Егнатија" на југ.

Општини и општински единици
---------------------------

Округот се состои од три општини (посочени се и нивните броеви на картата). Секоја општина е составена од извесен број општински единици, а секоја од нив има извесен број населени места (понекогаш само едно).

Називите на општинските единици не секогаш се водат според некое населено место. Може да бидат сосема измислени, или пак дадени во чест на некоја личност (на пр. пропагандистот Јон Драгумис). Затоа, ваквите единици немаат македонски имиња.

Општините се следниве:

* Костур (*Касторија*) (1)
* Нестрам (*Несторио*) (2)
* Рупишта (3)

### Костур

Главна статија: Костур (општина)
Поглед на Костур и брегот на Костурското Езеро
Општината Костур (грч. *Καστοριά*) е поделена на следниве општински единици:

* Вич
* Кастраки
* Клисура
* Корешта
* Костур
* Македон
* Света Троица
* Свети Врач
* Четирок

### Нестрам

Главна статија: Нестрам (општина)
Поглед на Нестрам од планината Горуша
Општината Нестрам (грч. *Νεστόριο*) е поделена на следниве општински единици:

* Акритес
* Аренес
* Грамошта
* Нестрам

### Рупишта

Главна статија: Рупишта (општина)
Поглед на црквата „Св. Нектариј" во Рупишта.
Општината Рупишта или Хрупишта (грч. *Άργος Ορεστικό*) е поделена на следниве општински единици:

* Јон Драгумис
* Рупишта (Хрупишта)

Демографија
-----------

Бидејќи нема официјален попис за тоа колку Македонци живеат во овој округ, кога ќе споредиме некои историски податоци и денешни статистики, се доаѓа до одредена проценка. Така, во овој округ Македонците живеат во околу 75 населени места и сочинуваат околу 40% од вкупното население, па според последниот попис тоа се приближно 20.000 Македонци.

Поврзано
--------

* Костурски дијалект
* Носии од Костурско
* Костурско Езеро
* Список на села во Костур

Наводи
------

1. ↑  Каликратов закон за реформи во месната управа PDF

Надворешни врски
----------------

|  |  |
| --- | --- |
| Ризница | „Костур (округ)" на Ризницата ? |

* Управа на Костурскиот округ (грчки) (англиски)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Општини во областа Западна Македонија, по окрузи |
| --- |
|  |
| Гребен | 
* Гребен
* Дескати

 |  |
|  |
| Кожани | 
* Велвендо
* Еордеја ¹
* Кожани
* Серфиџе
* Горуша

 |
|  |
| Костур | 
* Костур
* Нестрам
* Рупишта

 |
|  |
| Лерин | 
* Лерин
* Преспа
* Суровичево

 |
|  |
| ¹ *Општината е наречена по истоимената древномакедонска област, согласно грчката политика на присвојување на древната историја на Македонија.* |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Окрузи во Грција по области |
| --- |
|  |
| Атика | 
* Западна Атика
* Западна Атина
* Источна Атика
* Јужна Атина
* Острови
* Пиреј
* Северна Атина
* Централна Атина

 | Карта на областите и окрузите во ГрцијаКарта на областите и окрузите во Грција |
|  |
| Епир | 
* Арта
* Јанина
* Превеза
* Теспротија

 |
|  |
| Западна Грција | 
* Ахаја
* Етолија-Акарнанија
* Илија

 |
|  |
| Западна Македонија 1 | 
* Гребен
* Кожани
* Костур
* Лерин

 |
|  |
| Источна Македонија и Тракија 1 | 
* Драма
* Кавала
* Марица
* Родопи
* Скеча
* Тасос

 |
|  |
| Јонски Острови | 
* Закинтос
* Итака
* Кефалонија
* Крф
* Левкада

 |
|  |
| Јужен Егеј | 
* Калимнос
* Карпатос
* Кеа-Кинтос
* Кос
* Миконос
* Милос
* Наксос
* Парос
* Родос
* Сирос
* Тинос
* Тира / Санторини

 |
|  |
| Крит | 
* Ираклион
* Ласити
* Ретимно
* Хања

 |
|  |
| Пелопонез | 
* Арголида
* Аркадија
* Коринтија
* Лаконија
* Месенија

 |
|  |
| Северен Егеј | 
* Икарија
* Лезбос
* Лемнос
* Самос
* Хиос

 |
|  |
| Тесалија | 
* Кардица
* Лариса
* Магнезија
* Споради
* Трикала

 |
|  |
| Централна Грција | 
* Беотија
* Евбеја
* Евританија
* Фокида
* Фтиотида

 |
|  |
| Централна Македонија 1 | 
* Иматија
* Кукуш
* Пиерија
* Постол
* Сер
* Солун
* Халкидик

 |
|  |
| 1 Окрузи во Егејска Македонија, освен Марица, Родопи и Скеча, кои ѝ припаѓаат на Западна Тракија. |

 |